stanford-oval/wikipedia huggingface dataset:
מורן אזולאי
הערות שוליים

↑  אלכסנדר כץ, אחרי שנים ברשת 'ידיעות תקשורת', עוברת אזולאי לאינטרנט, באתר ביזפורטל, 4 במאי 2011
↑  אמילי גרינצוויג‏, כתבת כנסת חדשה ל-ynet: מורן אזולאי, באתר וואלה, 4 במאי 2011
↑  אלכסנדר כץ, אחרי 8 חודשים: עקיבא נוביק ביקש מעורך 'ידיעות' להפסיק לסקר את הכנסת, באתר אייס, 2 בנובמבר 2014
↑  מורן אזולאי, חשיפה: נאסר על הח"כית יוצאת אתיופיה לתרום דם, באתר ynet, 11 בדצמבר 2013
↑  מורן אזולאי, הנשיא פרס בעקבות חשיפת ynet: "אסור להבדיל בין דם לדם", באתר ynet, 11 בדצמבר 2013
↑  מורן אזולאי, שחר חי ועומרי אפרים, יוצאי אתיופיה: 'שמים הפרדה בין שחור ללבן', באתר ynet, 12 בדצמבר 2013
↑  מורן אזולאי, אחרי שנים - שוויון בין דם לדם בתרומות: "סוף להשפלה", באתר ynet, 8 בדצמבר 2016
↑  אייס, גיל 40 : ארבעים השמות המבטיחים של תעשיית הדיגיטל, 15 בדצמבר 2016
↑  מורן אזולאי, סערה במחנה הציוני: ח"כ נגע בישבנה של ח"כית, התנצל וננזף, באתר ynet, 18 ביולי 2018
↑   ציוץ של רן בוקר ברשת החברתית אקס (טוויטר), 14 באוקטובר 2018
מטריצת אולם

בתורת הקבוצות, מטריצת אוּלַם (באנגלית: Ulam matrix) היא מערך של תתי קבוצות של מונה עם תכונות מסוימות. מטריצות אולם הוצגו על ידי סטניסלב אולם והן שימושיות למספר הוכחות, בהן ההוכחה שמונה מדיד ממשית הוא אי-נשיג חלש.
הגדרה

נניח כי  \lambda ,\kappa  הם מונים. יהי   F מסנן על  \lambda . מטריצת אולם היא אוסף של תתי קבוצות של  \lambda ,  \langle A_{\alpha \beta }|\alpha <\kappa \land \beta <\lambda \rangle ,  כך שמתקיים:
לכל  \alpha <\kappa  ו-  \beta \neq \gamma , חיתוך הקבוצות  A_{\alpha \beta },A_{\alpha \gamma } ריק ("כל שורה מורכבת מקבוצות זרות בזוגות").
לכל  \beta <\lambda  מתקיים  \bigcup A_{\alpha \beta }\in F ("איחוד הקבוצות לאורך עמודה הוא גדול").
הדוגמה הסטנדרטית למטריצת אולם מתקבלת במקרה שבו  \lambda =\kappa ^{+}, ו- F מסנן כך ש-  F\supseteq \{X\subseteq \lambda \colon |\lambda \setminus X|<\lambda \}. לכל סודר  \xi <\lambda  נקבע פונקציה על  f_{\xi }\colon \kappa \to \xi . כעת, נגדיר  A_{\alpha \beta }=\{\xi <\lambda \colon f_{\xi }(\alpha )=\beta \}. נבדוק שמתקבלת מטריצת אולם:
התנאי הראשון מתקיים: נניח   \alpha <\kappa  ו-  \beta ,\gamma <\lambda . אם קיים   \xi \in A_{\alpha \beta }\cap A_{\alpha \gamma }, אז, מההגדרה,   \gamma =f_{\xi }(\alpha )=\beta .
התנאי השני מתקיים: נניח   \beta <\lambda . לכל סודר  \xi  בין  \beta  ל-  \lambda , קיים   \alpha <\kappa  כך ש-  f_{\xi }(\alpha )=\beta . לפיכך   \xi \in \bigcup _{\alpha <\kappa }{A_{\alpha \beta }}. זה מראה ש- \lambda \setminus \bigcup _{\alpha <\kappa }{A_{\alpha \beta }}\subseteq \beta  ולכן  \bigcup _{\alpha <\kappa }{A_{\alpha \beta }}\in F.
יישומים

נניח  \lambda =\kappa ^{+} והמסנן  F הוא  \lambda -שלם (כלומר, סגור לחיתוך של פחות מ- \lambda  קבוצות) ומרחיב את המסנן   \{X\subseteq \lambda \colon |\lambda \setminus X|<\lambda \}. תהי   \langle A_{\alpha \beta }|\alpha <\kappa \land \beta <\lambda \rangle  מטריצת אולם. לכל  \beta <\lambda  נתבונן בעמודה המתאימה לו. יש בעמודה זו  \kappa  קבוצות, ואיחודן במסנן; מה- \lambda -שלמות, יש אינדקס  \alpha (\beta )<\kappa  כך ש- A_{\alpha (\beta )\beta }\in F^{+}, כלומר  A_{\alpha (\beta )\beta } נחתכת באופן לא ריק עם כל קבוצה מ- F. מאחר ש- \lambda =\kappa ^{+}, קיים  \alpha ^{*}<\kappa  כך ש- S=\{\beta <\lambda \colon \alpha (\beta )=\alpha ^{*}\} מעוצמה  \lambda . קיבלנו קבוצה  \{A_{\alpha ^{*}\beta }\colon \beta \in S\}  של קבוצות זרות ב- F^{+}. לעובדה זו יש מספר יישומים:
כל מונה מדיד ממשית הוא אי נשיג חלש: נניח  \lambda  מונה מדיד ממשית, כלומר קיימת עליו מידה  \mu \colon {\mathcal {P}}(\lambda )\to [0,1] שהיא  \lambda -אדיטיבית. לא קשה להראות ש- \lambda  מונה סדיר. לכן מספיק להוכיח שאינו עוקב. נניח בשלילה שיש מונה  \kappa  כך ש- \lambda =\kappa ^{+}. יהי  F=\{X\subseteq \lambda \colon \mu (X)=1\}. זה מסנן  \lambda -שלם. מהאמור לעיל, קיימת קבוצה של  \lambda  קבוצות זרות בזוגות ממידה חיובית, סתירה.
משפט סולוביי למונים עוקבים: נניח  \lambda =\kappa ^{+} ו- S\subseteq \lambda  קבוצה שבת. נוכיח שניתן לחלק את   S ל- \lambda  קבוצות שבת זרות בזוגות. נבנה מטריצת אולם עבור המסנן ה- \lambda  שלם  F=\{X\subseteq \lambda \colon {\mbox{ for some club }}C\subseteq \lambda ,C\cap S\subseteq X\}. נובע שקיימת קבוצה מעוצמה  \lambda של קבוצות זרות בזוגות ששייכות ל- F. נקבל חלוקה של (תת קבוצה של)  S ל- \lambda  קבוצות שבת זרות בזוגות.
מילה (מחשב)

במחשב, מילה משקפת את גודל יחידת הזיכרון הבסיסית המועברת בין הזיכרון ובין המעבד, וכן את גודלם של האוגרים. גודל המילה, הנמדד בסיביות, הוא אחד המאפיינים של החומרה, ומשתנה מדגם לדגם.
בתחילת עידן המחשוב לא היו אורכים מקובלים לגודל מילה ובמחשבים שונים נקבעו גדלים שונים. במכונת IAS, ובעקבותיה בוויצק, למשל, היה גודל מילה של 40 סיביות. במחשב גולם א' היה גודל מילה גדול במיוחד של 75 סיביות, ובגולם ב' הגיע גודל המילה ל-64 סיביות. במחשב CDC 6600 נקבע גודל מילה של 60 סיביות.
ב-IBM System/360 של חברת יבמ, שיצאה לעולם בשנת 1964, והיוותה אבן דרך בהתפתחות המחשבים, נקבע כי תו יאוחסן ב-8 סיביות המהווים בית, וכי מילה תכיל 4 בתים, כלומר תהיה באורך 32 סיביות. מאוחר יותר עם התפתחות המיני מחשב והמיקרו מחשב הפכו הבית וכפולותיו לסטנדרט. בשונה ממחשבים ישנים שם צוינה כתובת זיכרון ככתובת המילה, במעבדים מודרניים הכתובות הן כתובת הבית ללא קשר לגודל המילה. לפיכך הפך גודל המילה 16, 32 או 64 ביט למציין, בעיקר, של "חוזק" המעבד.
הבדל נוסף לעומת המחשבים הראשונים הוא שבהם מילה הייתה לרוב שטח הזיכרון המשמש לאחסון של פקודת מכונה אחת. זה המצב בוויצק, למשל. במערכת 360 יש פקודות רבות שאורכן מילה אחת, אך יש גם פקודות שאורכן חצי מילה ואחרות שאורכן מילה וחצי. עם התפתחות המיני מחשב והמיקרו מחשב כלל זה הפך תקף פחות ופחות, ופקודה מאוחסנת בכמה בתים. עדיין יש חשיבות במחשבים המודרניים, גם בגישה לפקודות וגם בגישה לנתונים, ליישור (Alignment) של נתונים לגודל המילה המלא על מנת שלא להזדקק למספר פניות לזיכרון עבור גישה לנתון או פקודה בודדים.
במחשבים שמטרתם חישובים מתמטיים הנטייה היא למילה ארוכה יחסית, משום שהיא תורמת לדיוק בהצגתם של מספרים גדולים. להשגת דיוק מוגדל נעשה שימוש במילה כפולה, ולעיתים אף במילה מרובעת.
לגודל המילה יש השפעה גם על גודל הזיכרון המרבי במחשב, משום שמילה (או חלק ממנה) משמשת לרישום כתובות זיכרון. לדוגמה, מעבד עם מילה בגודל 32 סיביות מאפשר שימוש בזיכרון שגודלו עד 4GB ‏(4,294,967,296 בתים) משום שבעזרת 32 סיביות ניתן לייצג  \ 4,294,967,296=2^{32} ערכים שונים. בשנותיה הראשונות של IBM System/360 שימשו רק 24 סיביות מתוך המילה לרישום כתובת, ולאחר מכן נוצלו למטרה זו 31 סיביות, כדי לאפשר זיכרון מרבי גדול יותר.
השפעתו הניכרת של גודל המילה על המעבד מביאה לכך שנהוג לדבר, למשל, על מעבד של 32 סיביות, כשהכוונה היא לגודל מילה של 32 סיביות.
ראו גם

מחזור אפיק
סדר בתים
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
מכבי נתניה (כדורגל חופים)

| --- | --- |

 מידע כללי
 שם מלא:  מכבי "רימקס" נתניה
 כינוי:  "היהלומים"
 תאריך ייסוד:  2007
 אצטדיון:  "ארינת MODY", חוף פולג, נתניה   (תכולה: 2,000)
 בעלים:  דודו מכלוף
 מאמן:  ישראל לירון פרטוק
 ליגה:  ליגת בנק יהב בכדורגל חופים
מכבי "רימקס" נתניה היא קבוצת כדורגל חופים המשחקת בליגת "בנק יהב" בכדורגל חופים.
היסטוריה

הקבוצה הוקמה בשנת 2007 יחד עם הקמת הליגה.
מכבי נתניה היא הקבוצה הראשונה שזכתה באליפות הליגה, לאחר שניצחה בגמר את עירוני ראש העין בתוצאה 2–5 כאשר כוכב הקבוצה צחי אילוז כבש צמד. בעקבות זאת, נתניה הוזמנה לאליפות אירופה בכדורגל חופים.
לאחר מכן, נתניה הגיעה 4 פעמים לגמר הליגה שם הפסידה בכל המשחקים. היא הקבוצה עם הכי הרבה העפלות לגמר הליגה.
בקבוצה שיחקו מיטב השחקנים של נבחרת ישראל, כגון: צחי אילוז, אדיר דנין, קובי בדש, אדם לם ולירון פרטוק. צחי אילוז הוא השחקן עם הכי הרבה שערים בליגה בכל הזמנים עם 48 כיבושים.
בשנת 2013 הקבוצה החתימה את דייגיניו הברזילאי מראש העין, אשר הציג יכולת עילאית והביא אותה עד לגמר, שם הפסידה לבני "פלפלה" כפר קאסם. באותה עונה מונה שחקן העבר אורן מוחרר להיות מאמנה החדש של נתניה אחרי שבני לם, מאמנה הוותיק של נתניה ומאמן הנבחרת, החליט שהוא מתעמק באימון הנבחרת. אמנם לאחר שלושה מחזורים בלבד, בני לם מצא את עצמו חוזר לאמן את קבוצתו. בשנה הזאת רבים החשיבו את נתניה כקבוצה עם הכדורגל היפה והיעיל ביותר שנראה בחוף פולג.
הסגל הנוכחי

סגל לאליפות ליגת בנק יהב בכדורגל חופים לעונת 2019
מאמן: ישראל לירון פרטוק
תארים > תחרויות לאומיות

ליגת בנק יהב בכדורגל חופים
אלופה (4): 2007, 2014, 2017, 2018
סגנית (6): 2009, 2010, 2011, 2013, 2015, 2019
אוהדים

בכל יום שישי מגיעים לארנה בחוף פולג קבוצה של נערים, המחזיקים בשם "אולטראס החוף". הנערים מכינים תפאורות ומעודדים בכל משחק.
מחזיר אהבות קודמות

| --- | --- |

 מידע כללי
 מאת:  יהושע קנז
 שפת המקור:  עברית
 סוגה:  רומן
 הוצאה
 הוצאה:  הוצאת עם עובד
 תאריך הוצאה:  1997
 מספר עמודים:  280
 קישורים חיצוניים
 הספרייה הלאומית:  002719809, 001771906
מחזיר אהבות קודמות הוא רומן מאת יהושע קנז שיצא בשנת 1997.
כמו ביצירות אחרות של קנז דוגמת הרומנים "אחרי החגים" ו"האשה הגדולה מן החלומות", והנובלה "שורפים ארונות חשמל" גם העלילה בספר זה אינה ליניארית אלא "אנלוגית", כלומר הסופר מקדם מספר עלילות במקביל, ולמעשה אין בספר גיבור מובהק.
העלילה מתרחשת במרכז תל אביב ומביאה את סיפורן של מספר דמויות, סיפורים שלעיתים נוגעים ומצטלבים זה בזה.
שם הספר

"מחזיר אהבות קודמות" היא כתובת על הקיר ברחוב הרצל בתל אביב המכוונת את המעוניינים לידעוני או מכשף, אשר פועל בחצר הבית ומבטיח לשבורי לב להחזיר את אהבתם שאבדה. כתובת זו מופיעה גם בצילום שבשער הספר. הסופר, יהושע קנז, ראה כתובת זו בפינת רחוב הרצל ודרך שלמה בעת שהיה נוסע באוטובוס לעבודתו כעורך לשון במערכת עיתון "הארץ".
עלילה

גבי היא גרושה צעירה ונאה המתאהבת בחזי הנשוי למרות שהוזהרה על אופיו הנאלח. הם נפגשים בדירת מסתור ששכר חזי בבית דירות תל אביבי לשם קיום יחסי מין, תוך שגבי מוזהרת על ידי חזי לשמור על חשאיות מוחלטת. בדירה הצמודה מתגורר אבירם הרווק המזדקן יחד עם כלבו. אבירם עובד ביחד עם שותפו אילן במשרד נדל"ן, אותו משרד בו שכר חזי את דירת המסתור. באותו בניין גר גם מר שוורץ הזקן, שמכהן כיו"ר ועד הבית ומנסה ללא הצלחה להנהיג את שאר הדיירים למאבק בזוג (ככל הנראה מעדות המזרח) ששכרו את קומת המרתף ומשפצים אותה תוך הרחבה בלתי חוקית עבור בתם הסטודנטית. האישה, יפה הג'ינג'ית, מתוארת כגסת רוח ותוקפנית המאיימת ולועגת לדיירים האחרים. מאבקו של שוורץ, ראש ועד הבית המביט בעיניים כלות כיצד משתנה הבניין בו הוא גר שנים רבות, מצטייר כמאבק של ההגמוניה האשכנזית הדועכת מול הזרמים העולים בחברה הישראלית.
באותו אזור של העיר אך בבניין אחר מתגורר הזקן הנכה יעקב, שהוא אביו של חזי. יעקב הוא בעל הדירה והוא מתעקש להישאר בה למרות הקשיים והמוגבלות ולא לעבור למוסד סיעודי. יחד עמו מתגוררת לינדה, המטפלת הפיליפינית שלו. בתחילה הוא שונא אותה, את ריחה ואת שפתה, אך בהמשך הוא נקשר אליה ואל פדרו, בן זוגה שמזמין את עצמו להתגורר ולמעשה פולש אל ביתו של יעקב. בנוסף מגולל הספר את סיפורו של עזרא, קבלן השיפוצים (ששיפץ את המרתף שרכשו יפה הג'ינג'ית ובעלה), שמקדש את ערכי המשפחה, הצבא והמדינה ועולמו מתהפך כשבנו הבכור, אייל, עורק מן הצבא ונעלם תוך התנכרות להוריו. הוא מוצא משענת באשתו, רותי, ובאחיו, מנשה, אשר רואים את המציאות בדרך פחות קוטבית.
למרות אזהרות חברתה הטובה, עדה, מחליטה גבי להעביר את מגוריה לדירת המסתור. אבירם השכן, מתאהב בגבי למרות שהיא כלל איננה מתייחסת אליו וזאת בשעה, שבינו ובין מלי, אם חד הורית שהחלה לעבוד כפקידה במשרדם, מתפתחים יחסים חמים וניכר כי מלי מעוניינת בהעמקת הקשר. בשעה שסיפורו של עזרא ושל משפחתו מתקדם לכיוון סיום חיובי, בבניין הדירות, שדירת המרתף בו הוצפה אחרי גשמים כבדים, מתגלה גופת אחד הגיבורים.
עיבוד קולנועי

בשנת 2003 יצר הבמאי עמוס גיתאי את הסרט "עלילה", שהוא עיבוד חופשי ורופף ל"מחזיר אהבות קודמות". בסרט השתתפו חנה לסלאו, אורי קלאוזנר, רונית אלקבץ, עמוס לביא, לופו ברקוביץ' ויעל אבקסיס. הסרט הוצג במסגרת התחרות הרשמית של פסטיבל הסרטים בוונציה, 2003.
תרגום

לגרמנית תורגם על ידי ברברה לינר ויצא לאור ב-2000 בהוצאת לוכטרהנד (אנ')
התרגום לאנגלית יצא לאור ב-2001 בהוצאת זולנד.
תרגום להולנדית על ידי שולמית למברגר, "Voor al uw liefdesverdriet", יצא לאור ב-2001.
לצרפתית תורגם על ידי סילבי כהן ויצא לאור ב-2004 בהוצאת סטוק (אנ').
לאיטלקית תורגם על ידי אלנה לוונטל ויצא לאור ב-2010 בהוצאת ג'ונטינה (איט').
לסינית תורגם מהנוסח האנגלי על ידי הואנג פוהאי ויצא לאור ב-2010 בהוצאת התרגומים של שנחאי (אנ')
לקריאה נוספת

יוסף אורן: רבי מכר ורבי ערך בסיפורת הישראלית. עמ' 92–107
בתיה גור: הכאב שבקיר, בתוך 'מבלי דלג על דף' עמ' 372–377
הערות שוליים

1 2 3 4  נילי לוי, יהושע קנז, חזרה לתבניות קודמות, עיון בספרו של יהושע קנז מחזיר אהבות קודמות, באתר משרד החינוך
↑  ייתכן כי מדובר בצילום של שחזור הכתובת. עיצוב העטיפה: זיוה שליו, צילום העטיפה: שי אדם
↑  הילו גלזר, המצאת הבדידות: מסע בעקבות יהושע קנז, באתר nrg‏, 2 במרץ 2012
↑  מרחוב האבן אל החתולים / לוי נילי, באתר הוצאת הקיבוץ המאוחד (הספר יצא לאור ב-1998 ואינו עוסק ב"מחזיר אהבות קודמות")
↑  יגאל שוורץ, "מילים שזוחלות כמו תולעים ישר אל הלב", ידיעות אחרונות, 19 בדצמבר 1997 (מתוך מאמרה של חן שטרס: "התגנבות יחיד: על התקבלות יצירתו של יהושע קנז)
↑  יוסף אורן, ב"לקסיקון הספרות העברית החדשה"
↑  יוסף אורן, "רבי מכר ורבי ערך בסיפורת הישראלית", הוצאת יחד, 2000, עמ' 107-92
↑  דוד זונשיין, תריסים מוגפים על סודות הנוסעים, באתר הארץ, 28 בפברואר 2007
↑  "עלילה", באתר ספר הקולנוע הישראלי
↑  Hinter der Wand, באתר הוצאת לוכטרהנד, (בגרמנית)
↑  Returning Lost Loves, באתר אמזון, (באנגלית)
↑  Retour des amours perdues, באתר הוצאת סטוק, (בצרפתית)
↑  Ripristinando antichi amori, באתר הוצאת ג'ונטינה, (באיטלקית)
↑  爱的招魂
מחנה הריכוז אמרספורט

| --- | --- |

אתר ההנצחה למחנה
 מידע כללי
 סוג:  מחנה ריכוז, מחנה מעבר
 מדינה:  הולנד
 מחוז:  אמרספורט 
 תאריכים
 תאריך הקמה:  19 באוגוסט 1941
 תאריך סגירה:  19 באפריל 1945
 אוכלוסייה
 מפקדי המחנה:  קרל פטר ברג
 השתייכות האסירים:  יהודים, הולנדים
 נתונים
 מספר הנספים:  700
 קואורדינטות:  52°07′53″N 5°21′56″E﻿ / ﻿52.131379°N 5.365428°E﻿ / 52.131379; 5.365428
  (למפת הולנד מוגדלת) האג אמסטרדם מאסטריכט איינדהובן ארנהם חרונינגן אוטרכט זוולה לייוורדן אנסחדה אמן בלגיה גרמניה הים הצפונימחנה הריכוז אמרספורט(למפת הולנד רגילה) האג אמסטרדם מאסטריכט איינדהובן ארנהם חרונינגן אוטרכט זוולה לייוורדן אנסחדה אמן בלגיה גרמניה הים הצפונימחנה הריכוז אמרספורט
 www.kampamersfoort.nl
 
מפת מחנות ריכוז והשמדה באירופה (לחצו להגדלה)
מחנה הריכוז אמרספורט (בהולנדית: Kamp Amersfoort, בגרמנית: Durchgangslager Amersfoort) היה מחנה ריכוז קטן שפעל בהולנד הכבושה בידי הגרמנים משנת 1941 ועד לשנת 1945. במהלך תקופה זו נכלאו בו כ-35,000 איש, בהם יהודים שהיו בדרכם למחנות ההשמדה בפולין.
המחנה

מחנה הריכוז שכן סמוך לשוליה הדרומיים של העיר אמרספורט שבמרכז הולנד, כ-45 קילומטרים מדרום-מזרח לאמסטרדם.
לפני מלחמת העולם השנייה שימש המחנה כבסיס של הצבא ההולנדי. הוא הפך לאחד ממספר מחנות מעצר מאולתרים שפתחו הגרמנים בהולנד הכבושה לשם כליאת עצורים, בדרך כלל בהתבסס על מתקנים צבאיים קיימים. שמו הרשמי היה "מחנה המעבר המשטרתי אמרספורט".
המחנה נפתח ב-18 באוגוסט 1941. במרץ 1943 הועברו ממנו כמעט כל האסירים למחנה פיכט שבדרום הולנד על מנת לאפשר את הרחבתו והגדלת קיבולת האסירים שלו. בחודש מאי 1943 החלו הגרמנים להביא אליו שוב עצורים.
קודם להרחבת המחנה היו בו 17 צריפי עץ, כל אחד באורך של 60 מטר. במהלך הרחבת המחנה נוספו לו עשרה מבני אבן גדולים ומתקנים נוספים.
בתקופה הראשונה לפעילות המחנה (עד מרץ 1943) נכלאו בו 8,800 איש ו-2,200 מהם שולחו ממנו למחנות ריכוז בגרמניה. בתקופה השנייה לפעילותו (ממרץ 1943 ועד סיום המלחמה) נכלאו בו 26,500 איש ומהם נשלחו מזרחה כ-18,000 (לפי גרסה אחרת – יותר מ-20,000).
האסירים במחנה והתנאים בו

אוכלוסיית האסירים במחנה לא הייתה אחידה והורכבה מן הקבוצות העיקריות שנרדפו על ידי הגרמנים. נכלאו בו יהודים, צוענים, הומוסקסואלים, עדי יהוה, שבויים סובייטיים, אנשי המחתרת ההולנדית ואנשי דת. נכלאו בו גם סוחרים בשוק השחור ומבריחים. כל אסיר נשא על מדיו משולש בד בצבע שסימל את השתייכותו הקבוצתית.
חלק מן האסירים שוחררו בסופו של דבר מן המעצר במחנה. אסירים ששולחו ממנו לגרמניה הועברו למחנות בוכנוואלד, מאוטהאוזן ונויגמה. החל מה-15 ביולי 1942 החלו לעבור דרך המחנה יהודים הולנדים שנעצרו על ידי הגרמנים ושולחו אל מחנות ההשמדה במזרח אירופה. בין אלו היו מרביתם של 800 יהודי העיר אמרספורט.
המחנה נוהל על ידי אנשי סגל מן האס אס, בסיוע אסירים ששימשו כקאפואים. יחס השומרים לאסירים היה אכזרי ביותר וכלל מעשי התעללות שונים, כולל הכאה, הרעבה והעמדה במסדרים במשך שעות רבות, עד לשתי יממות ברציפות. היחס לאסירים יהודים היה אכזרי במיוחד, וגם חלק מהאסירים האחרים התנכלו להם.
האסירים במחנה שוכנו במבנים על גבי דרגשים בשלוש קומות ובצפיפות רבה. הם הועבדו בעבודות כפייה כשהם מוכים באלות ובשוטים, וסבלו מהיעדר תנאי היגיינה נאותים וממחסור במזון ובטיפול רפואי. התפשטו בקרבם גם מחלות מידבקות - דיפטריה, דיזנטריה ושחפת - עקב הצפיפות והתנאים הירודים במחנה. במחנה נערכו גם הוצאות להורג.
ב-19 באפריל 1945, כשבועיים לפני שחרור הולנד, הועברה השליטה במחנה לצלב האדום ההולנדי. בעת שחרורו נמצאו בו כ-500 אסירים, מעטים מהם יהודים.
מספרם המדויק של האסירים שמתו במחנה איננו ידוע, בין השאר משום שלפני שחרורו השמידו הגרמנים את מרבית מסמכיו. מספרם הוערך בכ-700 לפחות, שיותר ממחציתם הוצאו להורג על ידי הגרמנים. בין המוצאים להורג היו בני ערובה שנאספו ונרצחו על ידי הגרמנים כתגמול על פעולות המחתרת ההולנדית.
בין האסירים ששרדו היה ויליאם ארנולד אחר שבהמשך קיבל הכרה כחסיד אומות העולם.
לאחר שחרור המחנה התגלו בו מספר קברי אחים.
אחרי המלחמה

ב-1948 נערך בהולנד משפט לאנשי סגל של המחנה. קרל פטר ברג (Karl Peter Berg), שהיה מפקד המחנה מינואר 1943 ונודע לשמצה בשל אכזריותו, נידון למוות והוצא להורג ב-1949. שומר בכיר, יוזף יוהאן קוטלה (Josef Johann Kotälla), סדיסט ידוע שהיה אחראי לרבים ממעשי ההתעללות במחנה, נידון גם הוא למוות, אך עונשו הומר למאסר עולם והוא סיים את חייו בכלא.
משנת 2000 משמש המחנה כאתר הנצחה לאשר התחולל בו. מרבית מבני המחנה המקוריים נהרסו עם השנים, ונותרו בו רק כעשירית מהם, ובהם צינוק בטון ומגדל שמירה.
מאז 1953 ניצב במחנה הפסל "אסיר בפני כיתת יורים", שפיסל פריץ סיחר (Frits Sieger). הוא ניצב באתר שבו נערכה הוצאה המונית להורג של 50 בני ערובה ב-8 במרץ 1945.
מדי שנה, ב-19 באפריל, מתקיים טקס זיכרון במחנה.
ראו גם

וסטרבורק
הערות שוליים

↑  http://www.cympm.com/amersfoort.html.
↑  רופא המחנה היה הולנדי אוהד הנאצים (http://www.cympm.com/amersfoort.html).
| מחנות ריכוז, עבודה והשמדה במלחמת העולם השנייה |
| --- | --- | --- |
| גרמניה | אוהרדרוף • אורניינבורג • ארבייטסדורף • באד זאולגאו • בוכנוואלד • בורגאו • גרמרינג • דורה-מיטלבאו • דכאו • הינצרט • וובלין • זקסנבורג • זקסנהאוזן • טירקהיים • כלא שפנדאו • ליכטנבורג • מלכוב • קאופרינג • קולדיץ • מילדורף • ברלין-מרצאן • נוינגמה • נידרהאגן • פלוסנבירג • קולומביה האוס • ראוונסבריק • ריימסדורף • מחנות המשנה של זקסנהאוזן • מחנות המשנה של דכאו • אלאך • פורטה וסטפליקה • טאוכה |  |
| פולין | אושוויץ • בלז'ץ • חלמנו • טרבלינקה • מיידנק • סוביבור • אושוויץ מונוביץ • בודזין • בלכהמר • גנשובקה • גרוס-רוזן • זאסלאב • טרווניקי • יאבוז'נו • ינובסקה • אלטהאמר • ורשה • פוסטקוב • סקרז'יסקו-קמיינה • פירסטנגרובה • פלאשוב • קונסקובולה• קיטליץ טרייבן • שטוטהוף |  |
| קרואטיה | ג'קובו • גוספיץ' • דניצה • וילה לובוריץ' • טניה • יאסטרברסקו • יאסנובאץ • ידובנו • לובורגראד • גורניה רייקה • קרסטינץ • מטאינה • סטארה גראדישקה • סלאנה • קרושצ'יצה |  |
| צרפת | בון לה רולנד • גירס • דראנסי • ויטל • מבצר רומנוויל • סטפו • נאצוויילר-שטרוטהוף • סן סיפריאן • ריווזאלט • ורנה • מיל • רסבדו • פיטיבייה • קומפיין |  |
| איטליה | פוסולי • פרמונטי די טרזיה • ריזיירה די סן סאבה • ראב • בולצאנו |  |
| אוסטריה | אבנזה • גוזן • מאוטהאוזן • שטרסהוף • גונסקירכן |  |
| בולגריה | גונדה וודה • סומוביט • צ'כלרה |  |
| הולנד | התיאטרון ההולנדי • וסטרבורק • אמרספורט • פוכט |  |
| סרביה | בור • באנייצה • דולאג 183 • טופובסקה שופה • צרווני קרסט • סיימישטה |  |
| ליטא, לטביה ואסטוניה | יונגפרנהוף • סלספילס • קייזרוואלד • ואיווארה • קלוגה • קובנה • קייליס • HPK |  |
| בלארוס, אוקראינה ורוסיה | אקמצ'טקה • סירץ • מאלי טרוסטינץ |  |
| מחוץ לאירופה | ג'אדו • גריאן (ער') • יפרן (ער') • בוקבוק • סידי עזאז • ספקס) • ביזרטה |  |
| אחר | Ostindustrie • אולדרני • טרזיינשטט • מחנה המשפחות (טרזיינשטט) • טרגו ז'יו • חיידרי • סרד • ג'אדו • מכלן • מונופול • מחנות הריכוז הפיניים במזרח קרליה • קישטרצ'ה  |  |
פורטל השואה
| --- | --- |
בקרת זהויות :  NLI: 987007513526505171  GND: 4324649-7  LCCN: no97029618  VIAF: 267036122   WorldCat (עם VIAF): 267036122 
פסל ההנצחה: "אסיר בפני כיתת יורים"
מלאן

| --- | --- |
סמל מלאןסמל מלאן

פסלו של ז'אק אמיו, בן העיר, לפני בנין העירייה
 מדינה:  צרפת צרפת
 חבל:  איל-דה-פראנס איל-דה-פראנס
 מחוז:  סיין א מארן
 רובע:  מלאן
 ראש העיר:  Louis Vogel
 שטח:  8.04 קמ"ר
 גובה:  54 מטרים
  ‑ הנקודה הגבוהה:  102
  ‑ הנקודה הנמוכה:  37
 אוכלוסייה:  ‏
  ‑ בעיר:  42,367 (1 בינואר 2021)
  ‑ צפיפות:  4,700 נפש לקמ"ר (2011)
 קואורדינטות:  48°32′23″N 2°39′33″E﻿ / ﻿48.539722222222°N 2.6591666666667°E﻿ / 48.539722222222; 2.6591666666667 
 אזור זמן:  UTC +1
 www.ville-melun.fr
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי מלאן(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי מלאן(למפת איל-דה-פראנס רגילה) פריז ורסאי אוורי פונטואז נורמנדי סאנטר-עמק הלואר בורגון פראנש-קונטה  גר. אסט  או-דה-פראנס קרטיי מומלאן(למפת איל-דה-פראנס מוגדלת) פריז ורסאי אוורי פונטואז נורמנדי סאנטר-עמק הלואר בורגון פראנש-קונטה  גר. אסט  או-דה-פראנס קרטיי מומלאן  he tabBackground:;tabBorder:#aaa;defaultTab:0;
מלאן (בצרפתית: Melun) קומונה צרפתית במחוז סיין א מארן בחבל איל-דה-פראנס, שבצפון-מרכז צרפת. מלאן היא מפרברי פריז, וממוקמת כ-41 קילומטר דרומית-מזרחית ממרכז פריז. בקומונה מתגוררים  39,947 תושבים (נכון ל-2018).
מלאן, בשמה הלטיני Meledunum, נודעה כבר במאה הראשונה לספירה, ויוליוס קיסר בספרו מלחמת גאליה מציין פרטים אודותיה. העיירה שימשה כתחנת רענון לסוסי השליחים בדרך הרומית העתיקה.
כיום העיר משמש כמרכז מנהלי חשוב באזור, ובעיר התחנה הסופית של קו D של ה-RER.
בתקופת בעלי התוספות היה במלאן יישוב יהודי, ובו חי ופעל רבינו משולם ממלאן, תלמידו ובר פלוגתא של רבנו תם.
ערים תאומות

גרמניה שטוטגרט, גרמניה
איטליה קרמה, איטליה
הממלכה המאוחדת ספלת'ורן, הממלכה המאוחדת
הערות שוליים

↑  באיטינראריום אנטונינוס (מעין מפת דרכים רומית עתיקה) נמצאת מלאן באמצע הדרך בין פריז (Lutetia בשמה הלטיני העתיק) ורן (Condate בשמה הלטיני העתיק).
| --- | --- |
בקרת זהויות :  NLI: 987007557865305171  BnF: cb15275628w (data)  GND: 4270450-9  LCCN: n87137723  MusicBrainz: 7db7ab36-3812-414a-a479-6f7f5c45ecee  SUDOC: 026569981  VIAF: 126760757   WorldCat (עם VIAF): 126760757 
ערך זה הוא קצרמרבנושא צרפת. אתם מוזמנים לתרום לוויקיפדיה ו.
מטריצת בלבול

בענף למידת המכונה, ובאופן ספציפי בבעיות סיווג סטטיסטי, מטריצת בלבול, המכונה גם מטריצת טעות, היא טבלה המציגה באופן ויזואלי, ביצועי מודל סטטיסטי, בדרך כלל בתחום הלמידה המונחית. באופן ספציפי, המטריצה מציגה היכן המודל הצליח לחזות את המצב הנכון והיכן לא. כל שורה במטריצה מייצגת את המופעים במחלקה בפועל (כלומר, התשובה הנכונה) בעוד שכל עמודה מייצגת את המופעים במחלקה חזויה (כלומר, התשובה שהמודל חזה כנכונה), או להפך.
המטריצה היא סוג מיוחד של לוח שכיחות, בעל שני ממדים ("בפועל" ו"חזויים").